钦定古今图书集成/明伦汇编/官常典/第719卷 > 杨初成
## 钦定古今图书集成/明伦汇编/官常典/第719卷 > 杨初成

按《册府元龟》，初成，虢州人也。天后废，中宗为庐陵王。
初成伪称郎将，矫制于都市募人，欲迎庐陵王于房
州。事觉坐斩，家口籍没。中宗即位，下制曰：“虢州人故
杨初成，往者运属殷忧，志怀忠谠，将迎六飞之驾，反
罹五刑之罚。身既伏诛，家又从坐。言念诚节，深可哀
矜。宜有褒荣，式称忠顺。可赠左骁卫翊府左郎将。”